section_heading: Nuklearna kriza
paragraph_text: Potres i cunami uzrokovali su izuzetno velike probleme u nuklearnoj elektrani Fukushima I. Elektrana se sastoji od šest reaktora BWR tipa, od kojih su tri u trenutku potresa bila u pogonu, a tri isključena zbog redovitog održavanja. Reaktori u pogonu su zbog potresa ugašeni, no cunami je preplavio i uništio pomoćne dizelske generatore, potrebne za pogon rashladnih pumpi u trenucima dok elektrana nije priključena na mrežu.